title: 2011/195/ЕС: Решение на Европейския съвет от 25 март 2011 година за назначаване на член на Изпълнителния съвет на Европейската централна банка

text:
               30.3.2011

               BG

               Официален вестник на Европейския съюз

               L 82/7

         РЕШЕНИЕ НА ЕВРОПЕЙСКИЯ СЪВЕТ
   от 25 март 2011 година
   за назначаване на член на Изпълнителния съвет на Европейската централна банка
   (2011/195/ЕС)
   ЕВРОПЕЙСКИЯТ СЪВЕТ,
   като взе предвид Договора за функционирането на Европейския съюз, и по-специално член 283, параграф 2 от него,
   като взе предвид Протокола за устава на Европейската система на централните банки и на Европейската централна банка, и по-специално член 11.2 от него,
   като взе предвид препоръката на Съвета на Европейския съюз (1),
   като взе предвид становището на Европейския парламент (2),
   като взе предвид становището на Управителния съвет на Европейската централна банка (3),
   ПРИЕ НАСТОЯЩОТО РЕШЕНИЕ:
   Член 1
   Г-н Peter PRAET се назначава за член на Изпълнителния съвет на Европейската централна банка с осемгодишен мандат, считано от 1 юни 2011 г.
   Член 2
   Настоящото решение се публикува в Официален вестник на Европейския съюз.

   Член 3
   Настоящото решение влиза в сила в деня на приемането му.

      Съставено в Брюксел на 25 март 2011 година.

            За Европейския съвет

            Председател

         H. VAN ROMPUY

      (1)  ОВ C 56, 22.2.2011 г., стр. 1.

      (2)  Становище от 24 март 2011 г. (все още непубликувано в Официален вестник).

      (3)  ОВ C 74, 8.3.2011 г., стр. 1.


title: Решение 2014/726/ОВППС на Съвета от 20 октомври 2014 година за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               21.10.2014

               BG

               Официален вестник на Европейския съюз

               L 301/29

         РЕШЕНИЕ 2014/726/ОВППС НА СЪВЕТА
   от 20 октомври 2014 година
   за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 юли 2014 г. Съветът прие Решение 2014/485/ОВППС (1) за изменение на Решение 2012/389/ОВППС (2) и удължаване на мандата на мисията на Европейския съюз за изграждане на регионален морски капацитет в региона на Африканския рог (EUCAP NESTOR) до 12 декември 2016 г.

               (2)

               Решение 2012/389/ОВППС следва да бъде изменено, за да се удължи периодът, за който се отнася референтната сума, до 15 октомври 2015 г.,

         ПРИЕ НАСТОЯЩОТО РЕШЕНИЕ:
   Член 1
   Член 13, параграф 1 от Решение 2012/389/ОВППС се заменя със следното:

      „1.   Референтната сума, предназначена за покриване на свързаните с EUCAP NESTOR разходи за периода от 16 юли 2012 г. до 15 ноември 2013 г., е в размер на 22 880 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 ноември 2013 г. до 15 октомври 2014 г., е в размер на 11 950 000 EUR.
      Референтната сума, предназначена за покриване на свързаните с EUCAP NESTOR разходи за периода от 16 октомври 2014 г. до 15 октомври 2015 г., е в размер на 17 900 000 EUR.“

   Член 2
   Настоящото решение влиза в сила в деня на приемането му.
   Прилага се от 16 октомври 2014 г.

      Съставено в Люксембург на 20 октомври 2014 година.

            За Съвета

            Председател

         C. ASHTON

      (1)  Решение 2014/485/ОВППС на Съвета от 22 юли 2014 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 217, 23.7.2014 г., стр. 39).

      (2)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 187, 17.7.2012 г., стр. 40).


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2007 година

text:
               26.9.2009

               BG

               Официален вестник на Европейския съюз

               L 255/190

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2007 година
   (2009/677/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2007 година, придружен от отговорите на Фондацията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0173/2009),

               1.

               Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 60.

      (2)  ОВ C 311, 5.12.2008 г., стр. 156.

      (3)  ОВ L 248, 16.9.2002 г., стр. 1.

      (4)  ОВ L 139, 30.5.1975 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2007 година, придружен от отговорите на Фондацията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0173/2009),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;

               Б.

               като има предвид, че на 22 април 2008 г. Парламентът освободи директора на Европейската фондация за подобряване на условията на живот и труд от отговорност във връзка с изпълнението на бюджета на Фондацията за финансовата 2006 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза критичното становище на Сметната палата, че по отношение на процедурите за наемане на служители критериите за подбор нито са определени от комисии по подбора в началото на процедурата, нито са изготвени в съответствие с обявлението за незаета длъжност, както и отговора на Фондацията, че всички обявления за незаети длъжности вече ясно заявяват дали успехът на тестовете е предпоставка за спечелване на конкурса,

                           —

                           отбеляза освен това, че през 2006 г. Фондацията започна последваща оценка на работната програма за 2001—2004 г. във връзка с междинна оценка на определени аспекти на текущата ѝ работа, с оглед определяне на въздействието, добавената стойност и ефективността на организацията,

                           —

                           отправи искане да бъде информиран за резултатите от оценката.

         Слабости в процедурите за набиране на персонал

               1.

               Изразява съжаление, че през 2007 г., както и през 2006 г. Сметната палата откри слабости в процедурите за набиране на персонал; по-конкретно Палатата отново констатира случай, при който критериите за подбор не са били определени в съответствие с обявлението за незаета длъжност.

               2.

               Отбелязва допълнителните констатации на Сметната палата, че преди началото на процеса на оценяване на кандидатите комисията за подбор не е определила нито тежестта на прилаганите критерии за подбор, нито минималния резултат, необходим за преминаване към следващия етап на конкурса.

               3.

               Отбелязва, че според Сметната палата по този начин не са гарантирани прозрачни и недискриминационни процедури.

               4.

               Отбелязва отговора на Фондацията, че през 2008 г. процедурите за набиране на персонал са били адаптирани в съответствие с препоръките на Сметната палата.

               5.

               Изисква от Фондацията да обърне особено внимание на законосъобразността на своите процедури за набиране на персонал и да посочи в годишния си доклад за дейността за 2008 г. последващите действия, предприети в отговор на забележките на Сметната палата.

         Слабости в процедурите за възлагане на обществени поръчки

               6.

               Изразява загриженост, че по отношение на три процедури за възлагане на обществени поръчки Сметната палата е констатирала следните нередности:

                           —

                           процедурата за финансовата оценка при сключване на договор не е ясно описана в тръжната документация,

                           —

                           критериите за подбор не позволяват точна оценка на финансовите възможности на кандидатите.

               7.

               Отбелязва опасенията на Сметната палата, че това положение намалява качеството на процедурите и създава риск от нарушаване на безпристрастността на окончателния подбор.

               8.

               Отбелязва отговорите на Фондацията, че в бъдеще оценките на цените ще се определят по начин, който от самото начало да избягва оперативната самостоятелност, и че ще бъдат определени критерии за прилагането на минималните нива на капацитет.

               9.

               Изисква от Фондацията да посочи в годишния си доклад за дейността за 2008 г. последващите действия, предприети в отговор на забележките на Сметната палата.

         Въвеждане на счетоводна отчетност на базата на текущо начисляване (ABAC)

               10.

               Изразява задоволство, че Фондацията е въвела ABAC (Accrual Based Accounting — счетоводна отчетност на базата на текущо начисляване) през 2008 г.

               11.

               Отбелязва забележката на Сметната палата, че съгласно Финансовия регламент вноските, които Фондацията е получила от Комисията за подготовка на членството на Хърватия и Турция, е трябвало да бъдат разгледани като целеви приходи.

               12.

               Отбелязва отговора на Фондацията, че от 2008 г. насам в бюджета са въведени редове за целеви приходи в софтуера ABAC и ще се следват препоръките на Сметната палата.

               13.

               Отбелязва констатацията на Сметната палата, че до края на годината е трябвало да бъде поискано връщане на ДДС в размер на 376 611 EUR, възстановим за 2007 г., с цел спазване на принципа на добро финансово управление.

               14.

               Приема отговора на Фондацията, че връщането на ДДС е било забавено поради въвеждането на ABAC; отбелязва, че дължимият ДДС е бил напълно възстановен до април 2008 г.

         Последващи действия във връзка с предходната процедура по освобождаване от отговорност

               15.

               Припомня, че през 2006 г. Фондацията започна последваща оценка на работната програма за 2001—2004 г. във връзка с междинна оценка на определени аспекти на текущата ѝ работа, с оглед определяне на въздействието, добавената стойност и ефективността на организацията.

               16.

               Отбелязва, че според годишния доклад за дейността през 2006 г. стратегическите насоки на Фондацията са преразгледани и са формулирани пет стратегически цели.

               17.

               Настоява да бъде информиран своевременно за резултатите от оценката по отношение на въздействието, добавената стойност и ефективността на Фондацията във връзка с процедурата по освобождаване от отговорност за 2008 г.

               18.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (7).

      (1)  ОВ C 278, 31.10.2008 г., стр. 60.

      (2)  ОВ C 311, 5.12.2008 г., стр. 156.

      (3)  ОВ L 248, 16.9.2002 г., стр. 1.

      (4)  ОВ L 139, 30.5.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 93.

      (7)  Вж. страница 206 от настоящия брой на Официален вестник.


title: Решение (ОВППС) 2017/718 на Съвета от 27 март 2017 година за подписване и сключване на Споразумение между Европейския съюз и Република Молдова относно процедурите за сигурност при обмен и защита на класифицирана информация

text:
               22.4.2017

               BG

               Официален вестник на Европейския съюз

               L 106/1

         РЕШЕНИЕ (ОВППС) 2017/718 НА СЪВЕТА
   от 27 март 2017 година
   за подписване и сключване на Споразумение между Европейския съюз и Република Молдова относно процедурите за сигурност при обмен и защита на класифицирана информация
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, във връзка с член 218, параграф 5 и параграф 6, първа алинея от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На своето заседание от 26 май 2015 г. Съветът реши да упълномощи върховния представител на Съюза по въпросите на външните работи и политиката на сигурност (ВП) да започне преговори съгласно член 37 от Договора за Европейския съюз и в съответствие с процедурата, установена в член 218, параграф 3 от Договора за функционирането на Европейския съюз за сключването на споразумение между Европейския съюз и Република Молдова относно сигурността на информацията.

               (2)

               След това упълномощаване ВП договори споразумение с Република Молдова относно процедурите за сигурност при обмен и защита на класифицирана информация.

               (3)

               Посоченото споразумение следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Молдова относно процедурите за сигурност при обмен и защита на класифицирана информация се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, с което да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Брюксел на 27 март 2017 година.

            За Съвета

            Председател

         C. ABELA


title: Решение на Европейския парламент от 29 ноември 2007г. относно искането за защита на имунитета и привилегиите на Renato Brunetta (2007/2172(IMM))

text:
C 297 E/130                                   Официален вестник на Европейския съюз                            BG       20.11.2008
Четвъртък, 29 ноември 2007 г.
             P6_TA(2007)0553
             Разглеждане на искания за преюдициално заключение, свързано с простран-
             ството на свобода, сигурност и правосъдие *
             Законодателна резолюция на Европейския парламент от 29 ноември 2007 г. относно проекта за
             решение на Съвета за изменение на Протокола относно Статута на Съда на Европейските общности
             във връзка с разглеждането на искания за преюдициално заключение, свързано с пространството
                    на свобода, сигурност и правосъдие (11824/2007 — C6-0292/2007 — 2007/0812(CNS))
             (Процедура на консултация)
             Европейският парламент,
             — като взе предвид проекта за решение на Съвета (11824/2007),
             — като взе предвид член 245, параграф 2 от Договора за ЕО и член 160 от Договора за Евратом, съгласно
                  които Съветът се е консултирал с него (C6-0292/2007),
             — като взе предвид член 51 от своя правилник,
             — като взе предвид доклада на Комисията по правни въпроси (A6-0451/2007),
             1.    Одобрява проекторешението на Съвета;
             2.    Приканва Съвета, в случай че възнамерява да се отклони от текста, одобрен от Парламента, да инфор-
             мира последния за това;
             3.    Призовава Съвета да се консултира отново с него, в случай че възнамерява да внесе съществени промени
             в текста, подложен на процедура на консултация;
             4.    Възлага на своя председател да предаде позицията на Парламента съответно на Съвета, на Комисията и
             на Съда на Европейските общности.
             P6_TA(2007)0554
             Искане за защита на имунитета и привилегиите на Renato Brunetta
             Решение на Европейския парламент от 29 ноември 2007 г. относно искането за защита на имуни-
                                   тета и привилегиите на Renato Brunetta (2007/2172(IMM))
             Европейският парламент,
             — като взе предвид искането на Renato Brunetta от 18 януари 2007 г. за защита на неговия имунитет във
                  връзка с образуваното срещу него гражданско производство пред Окръжния съд в Милано, обявено на
                  пленарно заседание на 31 януари 2007 г.,
             — като изслуша Renato Brunetta, съгласно член 7, параграф 3 от своя правилник,
 ---pagebreak--- 20.11.2008        BG                            Официален вестник на Европейския съюз                                       C 297 E/131
                                                                                Четвъртък, 29 ноември 2007 г.
           — като взе предвид членове 9 и 10 от Протокола за привилегиите и имунитетите на Европейските общно-
                сти от 8 април 1965 г. и член 6, параграф 2 от Акта за избирането на представители в Асамблеята чрез
                преки всеобщи избори от 20 септември 1976 г.,
           — като взе предвид решенията на Съда на Европейските общности от 12 май 1964 г. и от 10 юли
                1986 г. (1),
           — като взе предвид член 6, параграф 3 и член 7 от своя правилник,
           — като взе предвид доклада на Комисията по правни въпроси (A6-0449/2007),
           1.    Реши да защити имунитета и привилегиите на Renato Brunetta;
           2.    Възлага на своя председател незабавно да предаде настоящото решение и доклада от водещата комисия
           на съответните органи на Република Италия.
           (1) Дело 101/63, Wagner/Fohrmann и Krier, ССП 1964 г., стр. 195 и Дело 149/85, Wybot/Faure и други, ССП 1986 г.,
               стр. 2391.
           P6_TA(2007)0555
           Координиране на някои разпоредби на държавите-членки, отнасящи се до
           упражняване на телевизионна дейност ***II
           Законодателна резолюция на Европейския парламент от 29 ноември 2007 г. относно общата пози-
           ция на Съвета с оглед приемане на директива на Европейския парламент и на Съвета за изменение
           на Директива 89/552/ЕИО на Съвета относно координирането на някои разпоредби, формулирани
           в действащи закони, подзаконови и административни актове на държавите-членки, отнасящи се до
               упражняване на телевизионна дейност (10076/6/2007 — C6-0352/2007 — 2005/0260(COD))
           (Процедура на съвместно вземане на решение: второ четене)
           Европейският парламент,
           — като взе предвид общата позиция на Съвета (10076/6/2007 — C6-0352/2007),
           — като взе предвид своята позиция на първо четене (1) относно предложението на Комисията до Европей-
                ския парламент и до Съвета (COM(2005)0646),
           — като взе предвид измененото предложение на Комисията (COM(2007)0170),
           — като взе предвид член 251, параграф 2 от Договора за ЕО,
           — като взе предвид член 67 от своя правилник,
           — като взе предвид препоръката за второ четене на Комисията по култура и образование (A6-0442/2007),
           (1) Приети текстове, 13.12.2006 г., P6_TA(2006)0559.


title: 2008/781/ЕО: Решение на Съвета от 2 октомври 2008 година за назначаване на седем членове и седем заместник-членове от България в Комитета на регионите

text:
               9.10.2008

               BG

               Официален вестник на Европейския съюз

               L 268/29

      РЕШЕНИЕ НА СЪВЕТА

   от 2 октомври 2008 година
   за назначаване на седем членове и седем заместник-членове от България в Комитета на регионите
   (2008/781/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на България,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г..

               (2)

               След изтичането на мандатите на г-жа Антоанета ГЕОРГИЕВА, г-н Йоан КОСТАДИНОВ, г-н Веселин ЗЛАТЕВ и г-н Богомил БЕЛЧЕВ се освободиха четири места за членове на Комитета на регионите. След оставките на г-н Ремзи ЮСЕИНОВ, г-н Кирил ЙОРДАНОВ и г-н Йордан ЛЕЧКОВ се освободиха три места за членове. След изтичането на мандатите на г-н Делян ЕНКИН, г-н Лъчезар РОСЕНОВ, г-н Никола КОЛЕВ и г-жа Румяна БОЗУКОВА се освободиха четири места за заместник-членове.

               (3)

               След оставката на г-жа Анастасия МЛАДЕНОВА се освободи едно място за заместник-член. След назначаването на г-н Златко ЖИВКОВ и г-н Владимир МОСКОВ за членове на Комитета на регионите се освободиха две места за заместник-членове,

         РЕШИ:
   Член 1
   Назначават се в Комитета на регионите за остатъка от настоящия мандат, а именно до 25 януари 2010 г.:

               а)

               за членове:

                           Г-жа Дора Илиева ЯНКОВА — кмет на община Смолян, председател на управителния съвет на Националното сдружение на общините в Република България (НСОРБ),

                           Г-н Георги Иванов СЛАВОВ — кмет на община Ямбол,

                           Г-н Гюнер Фариз СЕРБЕСТ — кмет на Стамболово, член на управителния съвет на Националното сдружение на общините в Република България (НСОРБ),

                           Г-жа Пенка Неделкова ПЕНКОВА — кмет на Лом, заместник-председател на управителния съвет на Националното сдружение на общините в Република България (НСОРБ),

                           Г-н Божидар Иванов ЙОТОВ — кмет на Русе,

                           Г-н Златко ЖИВКОВ — заместник-председател на управителния съвет на Националното сдружение на общините в Република България (НСОРБ), кмет на Монтана,

                           Г-н Владимир МОСКОВ — член на управителния съвет на Националното сдружение на общините в Република България (НСОРБ), кмет на Гоце Делчев.

               б)

               за заместник-членове:

                           Г-н Емил Христов НАЙДЕНОВ — кмет на Горна Малина,

                           Г-н Светлин Генов ТАНЧЕВ — кмет на Стара Загора,

                           Г-н Павел Илиев ДИМИТРОВ — общински съветник, Варна,

                           Г-н Веселин Петров ЛИЧЕВ — кмет на Сопот,

                           Г-н Красимир Благоев КОСТОВ — кмет на Шумен,

                           Г-н Иво Кирилов АНДОНОВ — кмет на Силистра, член на управителния съвет на Националното сдружение на общините в Република България (НСОРБ),

                           Г-н Румен Георгиев РАШЕВ — кмет на Велико Търново, член на управителния съвет на Националното сдружение на общините в Република България (НСОРБ).

         Член 2
   Настоящото решение поражда действие от датата на приемането му.

      Съставено в Люксембург на 2 октомври 2008 година.

            За Съвета

            Председател

         X. BERTRAND

      (1)  ОВ L 56, 25.2.2006 г., стр. 75.


title: 2013/526/ЕС: Решение на Европейския парламент и на Съвета от 9 октомври 2013 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/025 IT/Lombardia, подадено от Италия)

text:
               26.10.2013

               BG

               Официален вестник на Европейския съюз

               L 284/22

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 9 октомври 2013 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/025 IT/Lombardia, подадено от Италия)
   (2013/526/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               По отношение на заявления, подадени в периода 1 май 2009 г. — 30 декември 2011 г., обхватът на ЕФПГ беше разширен, за да се включи подпомагането на работници, съкратени като пряка последица от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 30 декември 2011 г. Италия подаде заявление за мобилизиране на средства от ЕФПГ във връзка със съкращения в 2 предприятия, извършващи дейност в разделение 26 („Производство на компютърна и комуникационна техника, електронни и оптични продукти“) на NACE Revision 2 в регион на ниво NUTS II — Lombardia (ITC4) в Италия, и представи допълнителни данни до 12 март 2013 г. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 1 164 930 EUR.

               (5)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Италия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2013 година се мобилизират средства от Европейския фонд за приспособяване към глобализацията за осигуряването на 1 164 930 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 9 октомври 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение 2014/932/ОВППС на Съвета от 18 декември 2014 година относно ограничителни мерки с оглед на положението в Йемен

text:
               19.12.2014

               BG

               Официален вестник на Европейския съюз

               L 365/147

         РЕШЕНИЕ 2014/932/ОВППС НА СЪВЕТА
   от 18 декември 2014 година
   относно ограничителни мерки с оглед на положението в Йемен
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 февруари 2014 г. Съветът за сигурност на Организацията на обединените нации прие Резолюция 2140 (2014), в която се припомнят неговите Резолюции 2014 (2011), 2051 (2012), както и изявлението на председателя Съвета за сигурност от 15 февруари 2013 г., и се потвърждава категоричният ангажимент на Съвета за сигурност на ООН по отношение на единството, суверенитета, независимостта и териториалната цялост на Йемен,

               (2)

               Резолюция 2140 (2014) на Съвета за сигурност на ООН изисква налагането на ограничения за пътуване за лицата, които бъдат посочени от Комитета, създаден съгласно параграф 19 от Резолюция 2140 (2014) на Съвета за сигурност на ООН („Комитета“) и замразяването на финансови средства и активи на лица или образувания, които бъдат посочени от Комитета,

               (3)

               На 7 ноември 2014 г. Комитетът посочи три лица въз основа на критериите, предвидени в параграф 17 от Резолюция 2140 (2014) на Съвета за сигурност на ООН,

               (4)

               Необходимо е Съюзът да предприеме действия за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени от Комитета,, които участват в действия, застрашаващи мира, сигурността или стабилността на Йемен, или оказват подкрепа за такива действия, включително, но не само:

               а)

               действия, които препятстват или подкопават успешното приключване на политическия преход, очертан в инициативата на Съвета за сътрудничество в Персийския залив и споразумението относно механизма за нейното изпълнение;

               б)

               действия, които чрез насилие препятстват прилагането на резултатите от заключителния доклад на Конференцията за всеобхватен национален диалог, или нападения срещу основни инфраструктури; или

               в)

               планирането, ръководството или извършването на действия, които са в нарушение на приложимото международно право в областта на правата на човека или на приложимото международно хуманитарно право, или представляват нарушаване на правата на човека в Йемен.

         Лицата, посочени в настоящия параграф, са включени в списъка в приложението към настоящото решение.
   2.   Параграф 1 не задължава никоя държава членка да отказва на собствените си граждани да влизат на територията ѝ.
   3.   Параграф 1 не се прилага, когато влизането или транзитното преминаване е необходимо за участие в съдебен процес.
   4.   Параграф 1 не се прилага, ако дадена държава членка реши, като разглежда всеки случай поотделно, че влизането или транзитното преминаване е необходимо за напредъка по пътя на мира и стабилността в Йемен, и впоследствие съответната държава членка уведоми Комитета в рамките на 48 часа след вземането на такова решение.
   5.   Параграф 1 не се прилага, когато след преценка на всеки отделен случай Комитетът реши, че:

               а)

               влизането или транзитът е необходимо поради хуманитарни нужди, включително религиозни задължения; или

               б)

               евентуалното изключение би допринесло за целите на мира и националното помирение в Йемен.

         6.   Когато, в съответствие с параграфи 3, 4, или 5, дадена държава членка разреши на посочени в приложението лица да влязат на нейна територия или да преминат транзитно през нея, това разрешение се ограничава до целта, за която е дадено, и до лицата, за които се отнася.
   Член 2
   1.   Замразяват се всички финансови средства и икономически ресурси, принадлежащи на, притежавани, държани или контролирани от лицата или образуванията, посочени от Комитета като участващи във или оказващи подкрепа за действия, които застрашават мира, сигурността или стабилността на Йемен, включително, но не само:

               а)

               действия, които препятстват или подкопават успешното приключване на политическия преход, очертан в инициативата на Съвета за сътрудничество в Персийския залив и в споразумението относно механизма за нейното изпълнение.

               б)

               действия, които чрез насилие препятстват прилагането на резултатите от заключителния доклад на Конференцията за всеобхватен национален диалог, или нападения срещу основни инфраструктури; или

               в)

               планирането, ръководството или извършването на действия, които са в нарушение на приложимото международно право в областта на правата на човека или на приложимото международно хуманитарно право, или представляват нарушаване на правата на човека в Йемен;

         или лица или образувания, действащи от тяхно име или под тяхно ръководство, или образувания, притежавани или контролирани от тях.
   Лицата и образуванията, посочени в настоящия параграф, са изброени в приложението към настоящото решение.
   2.   Никакви финансови средства или икономически ресурси не могат да се предоставят пряко или непряко на разположение или в полза на лицата или образуванията, изброени в приложението към настоящото решение.
   3.   Държавите членки могат да предвидят освобождаване от мерките, посочени в параграфи 1 и 2, по отношение на финансови средства и икономически ресурси, които са:

               а)

               необходими за покриване на основни разходи, включително заплащане на храна, наем или ипотека, лекарствени средства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащане на разумни по размер професионални възнаграждения и за възстановяване на извършени разходи, свързани с предоставянето на правни услуги;

               в)

               предназначени изключително за плащане на такси или разходи за услуги за текущо държане или поддържане на замразени финансови средства или икономически ресурси;

         след като съответната държава членка уведоми Комитета за намерението си да разреши, ако е целесъобразно, достъп до такива финансови средства или икономически ресурси и при липса на отрицателно решение от Комитета в рамките на пет работни дни от уведомлението.
   4.   Държавите членки могат да предвидят и освобождаване от мерките, посочени в параграфи 1 и 2, по отношение на финансови средства или икономически ресурси, които са:

               а)

               необходими за извънредни разходи, при условие че съответната държава членка уведоми Комитета за това решение и решението е одобрено от Комитета; или

               б)

               предмет на обезпечение, наложено в рамките на съдебно, административно или арбитражно производство или решение, постановено в такова производство, като в такъв случай финансовите средства и икономическите ресурси може да се ползват за удовлетворяване на обезпечените претенции или за изпълнение на решението, при условие че обезпечението е дадено или решението е постановено преди датата, на която лицето или образуванието е включено в приложението, обезпечението или решението не е в полза на лице или образувание, посочено в член 1, и Комитетът е уведомен за това от съответната държава членка.

         5.   Параграф 1 не пречи на посочени лица и образувания да извършват плащания, дължими по договор, сключен преди включването в списъка на съответното лице или образувание, при условие че съответната държава членка е установила, че плащането не се получава пряко или непряко от лице или образувание, посочено в член 2, параграф 1, и след като съответната държава членка е уведомила Комитета за намерението за извършване или получаване на подобни плащания или, в зависимост от случая, за намерението да разреши размразяването на финансови средства или икономически ресурси за тази цел, 10 работни дни, преди да предостави подобно разрешение.
   6.   Параграф 2 не се прилага за добавянето към замразени сметки на:

               а)

               лихви или други приходи по тези сметки, или

               б)

               плащания, дължими по договори, споразумения или задължения, сключени или възникнали преди датата, на която към тези сметки са започнали да се прилагат ограничителни мерки съгласно настоящото решение;

         при условие че параграф 1 продължава да се прилага за всички тези лихви, други приходи и плащания.
   Член 3
   Съветът съставя списъка в приложението и го изменя в съответствие с решенията, взети от Съвета за сигурност или от Комитета.
   Член 4
   1.   Когато Съветът за сигурност или Комитетът посочи лице или образувание, Съветът включва това лице или образувание в приложението. Съветът уведомява засегнатото лице относно решението си, включително относно основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице да представи възражения.
   2.   Когато има внесени възражения или когато има представени нови съществени доказателства, Съветът преразглежда решението си и съответно уведомява засегнатото лице.
   Член 5
   1.   В приложението се включват посочените от Съвета за сигурност или от Комитета основания за включване на лицата и образуванията в списъка.
   2.   В приложението се включва и информацията, ако има такава, предоставена от Съвета за сигурност или от Комитета, която е необходима за идентифициране на съответните лица или образувания. По отношение на лицата информацията може да включват имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност.
   Член 6
   Настоящото решение се изменя или отменя, ако е необходимо, в съответствие с решенията, взети от Съвета за сигурност.
   Член 7
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 18 декември 2014 година.

            За Съвета

            Председател

         S. GOZI

      ПРИЛОЖЕНИЕ
      Списък на лицата и образуванията, посочени в член 1, параграф 1 и член 2, параграфи 1 и 2
      ЛИЦА

                  1.

                     Abdullah Yahya Al Hakim (
                        наричан още
                     : a) Abu Ali al Hakim; б) Abu-Ali al-Hakim; в) Abdallah al-Hakim; г) Abu Ali Alhakim; д) Abdallah al-Mu'ayyad).
                  Изписване на оригиналния език:

                     Длъжност: заместник командир на група на движението Huthi. Адрес: Dahyan, Sa'dah Governorate, Yemen. Дата на раждане: a) около 1985 г. б) между 1984 и 1986 г. Място на раждане: a) Dahyan, Yemen б) Sa'dah Governorate, Yemen. Гражданство: Йемен. Друга информация: Пол: мъжки Дата на посочване от ООН: 7.11.2014 г.

                     Допълнителни сведения от описателното обобщение на основанията за включване в списъка, предоставено от Комитета по санкциите:

                              Abdullah Yahya al Hakim беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на Съвета за сигурност на ООН, като лице, отговарящо на критериите, определени в параграфи 17 и 18 от резолюцията.

                              Abdullah Yahya al Hakim е участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, и действия, възпрепятстващи политическия процес в Йемен.

                              Според сведения през юни 2014 г. Abdullah Yahya al Hakim е провел среща с цел организиране на заговор за преврат срещу президента на Йемен Abdrabuh Mansour Hadi. Al Hakim се е срещнал с военни командири и командири на силите за сигурност, племенни вождове; водещи политически фигури, подкрепящи бившия президент на Йемен Ali Abdullah Saleh, също са присъствали на срещата с цел съгласуване на военните действия за превземането на столицата на Йемен Sana'a.

                              На 29 август 2014 г. в публично изявление председателят на Съвета за сигурност на ООН заяви, че Съветът за сигурност осъжда действията на силите, командвани от Abdullah Yahya al Hakim, които са завзели Amran, Йемен, включително генералния щаб на йеменската армия на 8 юли 2014 г. През юли 2014 г. Al Hakim е ръководил превземането с насилие на провинция Amran и е бил военен командир отговарящ за вземането на решения във връзка с продължаващите конфликти в провинция Amran и Hamdan, Йемен.

                              В началото на септември 2014 г. Abdullah Yahya al Hakim е останал в Sana'a, за да наблюдава бойните действия в случай че започне битка. Неговата роля е била организирането на военни действия с цел сваляне на правителството на Йемен и освен това е отговарял за охраната и контрола на всички пътища към и от Sana'a.

                  2.

                     Abd Al-Khaliq Al-Huthi (наричан още: a) Abd-al-Khaliq al-Huthi; б) Abd-al-Khaliq Badr-al-Din al Huthi; в) 'Abd al-Khaliq Badr al-Din al-Huthi; г) Abu-Yunus).
                  Изписване на оригиналния език:

                     Длъжност: военен командир от движението Huthi. Дата на раждане: 1984. Гражданство: Йемен. Друга информация: Пол: мъжки. Дата на посочване от ООН: 7.11.2014 г.

                     Допълнителни сведения от описателното обобщение на основанията за включване в списъка, предоставено от Комитета по санкциите:

                              Abd al-Khaliq al-Huthi беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на Съвета за сигурност на ООН, като лице, отговарящо на критериите, определени в параграфи 17 и 18 от резолюцията.

                              Abdullah Yahya al Hakim e участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.

                              В края на октомври 2013 г. Abd al-Khaliq al-Huthi е ръководил група бойци в йеменски военни униформи, осъществила нападение в Dimaj, Йемен. В последвалата битка са загинали много хора.

                              В края на септември 2014 г. неизвестен брой неидентифицирани бойци са подготвяли предполагаемо нападение над дипломатически обекти в Sana'a, Йемен, под командването на Abd al-Khaliq al-Huthi. На 30 август 2014 г. al-Huthi е координирал пренасянето на оръжия от Амран до лагер на протестиращи в Sana'a.

                  3.

                     Ali Abdullah Saleh (наричан още: Ali Abdallah Salih).
                  Изписване на оригиналния език:

                     Длъжност: a) председател на Партията на Генералния народен конгрес в Йемен б) бивш президент на Република Йемен. Дата на раждане: a)21.3.1945 г.; б)21.3.1946 г.; в)21.3.1942 г.; г)20.3.1947 г.Място на раждане: a) Bayt al-Ahmar, Sana'a Governorate, Yemen; б) Sana'a, Yemen;. в) Sana'a, Sanhan, Al-Rib' al-Sharqi. Гражданство: Йемен. Паспорт № 00016161 (Йемен), Национален идентификационен номер: 01010744444. Друга информация: Пол: мъжки. Дата на посочване от ООН: 7.11.2014 г.

                     Допълнителни сведения от описателното обобщение на основанията за включване в списъка, предоставено от Комитета по санкциите:

                              Ali Abdullah Saleh беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014), като лице, отговарящо на критериите, определени в параграфи 17 и 18 от резолюцията.

                              Ali Abdullah Saleh e участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.

                              По силата на споразумението от 23 ноември 2011 г., подкрепено от Съвета за сътрудничество в Персийския залив, Аli Abdullah Saleh се оттегли от властта, след като беше президент на Йемен повече от 30 години.

                              Според сведения, от есента на 2012 г. Аli Abdullah Saleh става един от основните поддръжници на действията на насилие на движението Huthi в Северен Йемен.

                              Сблъсъците в южната част на Йемен през февруари 2013 г. бяха резултат от общите усилия на Saleh, AКАП и на южния сепаратист Ali Salim al-Вayd да предизвикат размирици преди Конференцията за национален диалог в Йемен на 18 март 2013 г. В последно време, от септември 2014 г., Saleh дестабилизира Йемен чрез използване на други лица за отслабване на централната власт и създаване на достатъчна степен на нестабилност с цел извършване на преврат. Според доклада на експертната група на ООН за Йемен от септември 2014 г., партньори твърдят, че Saleh подкрепя действията на насилие на някои йеменски граждани чрез предоставяне на финансови средства и политическа подкрепа, както и чрез подпомагане на членовете на Генералния народен конгрес да продължават участието си в дестабилизирането на Йемен с различни средства.


title: Решение (ЕС, Евратом) 2016/1563 на Европейския парламент от 28 април 2016 година относно приключването на сметките на Агенцията за снабдяване към Евратом за финансовата 2014 година

text:
               14.9.2016

               BG

               Официален вестник на Европейския съюз

               L 246/347

         РЕШЕНИЕ (ЕС, ЕВРАТОМ) 2016/1563 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Агенцията за снабдяване към Евратом за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2014 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0083/2016),

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 1, параграф 2 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8, параграф 9 от приложението към него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0110/2016),

               1.

               Констатира, че окончателните годишни отчети на Агенцията за снабдяване към Евратом са приложени към доклада на Сметната палата;

               2.

               Одобрява приключването на сметките на Агенцията за снабдяване към Евратом за финансовата 2014 година;

               3.

               Възлага на своя председател да предаде настоящото решение на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 409, 19.12.2015 г., стр. 299.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.


title: Решение (ОВППС) 2015/78 на Съвета от 19 януари 2015 година за военна консултативна мисия на Европейския съюз по линия на ОПСО в Централноафриканската република (EUMAM RCA)

text:
               20.1.2015

               BG

               Официален вестник на Европейския съюз

               L 13/8

         РЕШЕНИЕ (ОВППС) 2015/78 НА СЪВЕТА
   от 19 януари 2015 година
   за военна консултативна мисия на Европейския съюз по линия на ОПСО в Централноафриканската република (EUMAM RCA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност (Върховният представител),
   като има предвид, че:

               (1)

               С писмо от 10 септември 2014 г.le Chef de l'État de Transition на Централноафриканската република (ЦАР) прикани Съюза да удължи мандата на военната операция на Европейския съюз в Централноафриканската република (EUFOR RCA), както и да се ангажира за периода след нейното приключване с оглед подпомагане на въоръжените сили на ЦАР.

               (2)

               В заключенията си от 17 и 18 ноември 2014 г. Съветът отчете необходимостта от общи подходи заедно с ООН в ЦАР за провеждане на реформата на силите за сигурност, включително въоръжените сили, с цел стабилизиране на положението в подкрепа на политическия процес. Във връзка с това Съветът призна добавената стойност на една потенциална бъдеща роля на Съюза в реформата на сектора на сигурност, в подкрепа на усилията на ООН, като същевременно се осигури местна съпричастност.

               (3)

               На 15 декември 2014 г. Съветът одобри концепция за управление на кризи за евентуална военна консултативна мисия на Съюза по линия на ОПСО в ЦАР, която да допринесе за реформирането на въоръжените сили на ЦАР.

               (4)

               С писмо от 16 януари 2015 г.le Chef de l'État de Transition на ЦАР прикани Съюза да разположи военна консултативна мисия на ЕС в ЦАР.

               (5)

               EUMAM RCA следва възможно най-бързо да достигне пълна оперативна готовност.

               (6)

               Комитетът за политика и сигурност (КПС) следва да упражнява, под ръководството на Съвета и на Върховния представител, политически контрол върху военната консултативна мисия на Съюза по линия на ОПСО, да ѝ осигурява стратегическо ръководство и да взема необходимите решения в съответствие с член 38, трета алинея от Договора за Европейския съюз (ДЕС).

               (7)

               Необходимо е да се договорят и сключат международни споразумения относно статута на частите и личния състав на Европейския съюз и относно участието на трети държави в мисии на Съюза.

               (8)

               В съответствие с член 41, параграф 2 от ДЕС и Решение 2011/871/ОВППС на Съвета (1), с което се създава механизъм за администриране на финансирането на общите разходи за операциите на Съюза с военни последици или последици в областта на отбраната, произтичащите от настоящото решение оперативни разходи с военни последици или последици в областта на отбраната следва да се поемат от държавите-членки.

               (9)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане, и не участва във финансирането на мисията,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Съюзът провежда военна консултативна мисия по линия на ОПСО в Централноафриканската република (EUMAM RCA) с цел оказване на подкрепа на властите на Централноафриканската република в подготовката на предстоящата реформа на сектора за сигурност, като подпомага въоръжените сили на ЦАР да се справят с настоящото си положение и да изградят способности и качества необходими за целите на модерни, ефективни и отговорни въоръжени сили на ЦАР. Дейността на мисията се съсредоточава в района на Банги.
   2.   EUMAM RCA действа в съответствие с политическите, стратегическите и политико-военните цели, определени в концепцията за управление на кризи, която Съветът одобри на 15 декември 2014 г.
   Член 2
   Назначаване на командващ мисията на ЕС
   1.   Бригаден генерал Dominique LAUGEL се назначава за командващ мисията на ЕС на EUMAM RCA („Командващ мисията“).
   2.   Командващият мисията упражнява функциите на командващ операция на ЕС и на командващ силите на ЕС.
   Член 3
   Установяване на щаба на мисията
   1.   Щабът на мисията на EUMAM RCA е установен в Банги, ЦАР. Той съвместява функциите на оперативен щаб и на щаб на въоръжените сили.
   2.   Щабът на мисията включва звено за подпомагане в Брюксел.
   Член 4
   Планиране и начало на EUMAM RCA
   1.   Правилата за използване на сила, необходими в рамките на подготвителната фаза на EUMAM RCA, се одобряват от Съвета във възможно най-кратък срок след приемането на настоящото решение.
   2.   Началото на EUMAM RCA се поставя с решение на Съвета на датата, препоръчана от командващия мисията, след постигане на начална оперативна готовност, както и след одобряване на плана на мисията и, ако е необходимо, на допълнителни правила за използване на сила.
   Член 5
   Политически контрол и стратегическо ръководство
   1.   Под отговорността на Съвета и на Върховния представител, КПС упражнява политическия контрол и стратегическото ръководство на EUMAM RCA. Съветът оправомощава КПС да взема необходимите решения в съответствие с член 38 от ДЕС. Това оправомощаване включва правомощията за изменение на документите за планиране, включително плана на мисията и правилата за използване на сила. То включва още правомощията за вземане на решения относно назначаването на следващите командващи мисията. Съветът си запазва правомощията за вземане на решение във връзка с целите и приключването на EUMAM RCA.
   2.   КПС докладва редовно на Съвета.
   3.   КПС получава редовно доклади от председателя на Военния комитет на ЕС (ВКЕС) относно провеждането на EUMAM RCA. КПС може да кани командващия мисията на заседанията си, по целесъобразност.
   Член 6
   Военно ръководство
   1.   ВКЕС наблюдава правилното изпълнение на EUMAM RCA, провеждана под ръководството на командващия мисията.
   2.   ВКЕС получава редовно доклади от командващия мисията. ВКЕС може да кани командващия мисията на заседанията си, по целесъобразност.
   3.   Председателят на ВКЕС е основно лице за контакт с командващия мисията.
   Член 7
   Съгласуваност на действията на Съюза и координация
   1.   Върховният представител осигурява изпълнението на настоящото решение и съгласуваността му с външната дейност на Съюза като цяло, включително програмите на Съюза за развитие и отпусканата от него хуманитарна помощ.
   2.   Без да се засяга командната верига, командващият мисията получава местни политически указания от ръководителя на делегацията на Съюза в Банги.
   3.   Върховният представител, подпомаган от Европейската служба за външна дейност (ЕСВД), е основно лице за контакт с ООН, властите на Централноафриканската република и съседните държави, Африканкия съюз, Икономическата общност на държавите от Централна Африка(ECCAS), както и с други имащи отношение международни и двустранни фактори.
   4.   Договореностите за координация между командващия мисията, факторите от Съюза и съответните местни ключови стратегически партньори във връзка с операцията се определят в плана на мисията.
   Член 8
   Участие на трети държави
   1.   Трети държави могат да бъдат поканени да участват в EUMAM RCA, без да се засяга нито независимостта на Съюза при вземането на решения, нито неговата единна институционална рамка и в съответствие с приложимите насоки на Европейския съвет.
   2.   Съветът оправомощава КПС да кани трети държави да предоставят принос и да взема съответните решения относно приемането на предложения принос по препоръка на командващия мисията и ВКЕС.
   3.   Подробните правила за участието на трети държави се уреждат със споразумения, които се сключват съгласно член 37 ДЕС и в съответствие с процедурата, предвидена в член 218 от Договора за функционирането на Европейския съюз (ДФЕС). Когато Съюзът и трета държава са сключили споразумение за установяване на рамка за участието на третата държава в мисии на Съюза по управление на кризи, разпоредбите на това споразумение се прилагат в рамките на EUMAM RCA.
   4.   Трети държави, които имат съществен военен принос към EUMAM RCA, имат същите права и задължения по отношение на текущото управление на EUMAM RCA като участващите в EUMAM RCA държави-членки.
   5.   Съветът оправомощава КПС да взема необходимите решения за създаване на комитет на участващите държави, в случай че трети държави имат съществен военен принос.
   Член 9
   Статут на личния състав на ЕС
   Статутът на частите и личния състав на ЕС, включително привилегиите, имунитетите и други гаранции, необходими за осъществяването и безпрепятственото изпълнение на тяхната мисия, се уреждат със споразумение, сключено съгласно член 37 от ДЕС и в съответствие с процедурата, предвидена в член 218 от ДФЕС.
   Член 10
   Финансови разпоредби
   1.   Общите разходи за EUMAM RCA се управляват в съответствие с Решение 2011/871/ОВППС.
   2.   Референтната сума за общите разходи на EUMAM RCA възлиза на 7,9 милиона евро. Процентът от референтната сума, посочен в член 25, параграф 1 Решение 2011/871/ОВППС, е 50 %, а процентът за задълженията, посочен в член 32, параграф 3 от Решение 2011/871/ОВППС е 70 %.
   Член 11
   Проектна група
   1.   EUMAM RCA разполага с проектна група за набелязване и изпълнение на проекти, които да бъдат финансирани от държавите-членки или от трети държави и които са съобразени с целите на мисията и допринасят за изпълнението на мандата ѝ.
   2.   При спазване на параграф 3 на командващия мисията се разрешава да използва финансови вноски от държавите-членки или от трети държави за осъществяване на проекти, за които се счита, че допълват по последователен начин останалите действия на EUMAM RCA. В такъв случай командващият мисията сключва с тези държави споразумение, уреждащо по-конкретно специфичните процедури за третиране на евентуални жалби от трети страни относно щети, нанесени в резултат на действия или бездействия на EUMAM RCA при използване на средствата, предоставени от тези държави.
   При никакви обстоятелства участващите държави не могат да търсят отговорност от Съюза или от Върховния представител за действия или бездействия на EUMAM RCA при използването на предоставените от тези държави средства.
   3.   КПС постига съгласие по приемането на финансови вноски от трети държави за проектната група.
   Член 12
   Предоставяне на информация
   1.   Когато е целесъобразно и в съответствие с нуждите на EUMAM RCA, Върховният представител е оправомощен да предоставя на трети държави, асоциирани към настоящото решение, класифицирана информация на ЕС, събрана за целите на EUMAM RCA, в съответствие с Решение 2013/488/ЕС на Съвета (2), както следва:

               а)

               до нивото на класификация, определено в приложимите споразумения за сигурност на информацията, сключени между Съюза и съответната трета държава; или

               б)

               до ниво на класификация „CONFIDENTIEL UE/EU CONFIDENTIAL“ в други случаи.

         2.   В съответствие с оперативните нужди на EUMAM RCA Върховният представител е оправомощен също да предоставя на ООН и на Африканския съюз класифицирана информация на ЕС до ниво на класификация „RESTREINT UE/EU RESTRICTED“, събрана за целите на EUMAM RCA, в съответствие с Решение 2013/488/ЕС. За тази цел се изготвят договорености между Върховния представител и компетентните органи на ООН и на Африканския съюз.
   3.   В случай на конкретна и непосредствена оперативна нужда Върховният представител е оправомощен също да предоставя на приемащата държава класифицирана информация на ЕС, до ниво „RESTREINT UE/EU RESTRICTED“, събрана за целите на EUMAM RCA, в съответствие с Решение 2013/488/ЕС. За тази цел се изготвят договорености между Върховния представител и компетентните органи на приемащата държава.
   4.   Върховният представител се оправомощава да предоставя на третите държави, асоциирани към настоящото решение, некласифицирани документи на ЕС, свързани с разискванията на Съвета относно EUMAM RCA, към които се прилага задължението за служебна тайна съгласно член 6, параграф 1 от Процедурния правилник на Съвета (3).
   5.   Върховният представител може да делегира тези правомощия, както и възможността за сключване на посочените в този параграф договорености, на служители на Европейската служба за външна дейност и/или на командващия мисията.
   Член 13
   Влизане в сила и прекратяване
   1.   Настоящото решение влиза в сила в деня на приемането му.
   2.   EUMAM RCA се прекратява най-късно 12 месеца след постигането на пълна оперативна готовност.
   3.   Настоящото решение се отменя от датата на закриване на щаба на мисията в съответствие с одобрените планове за прекратяване на EUMAM RCA и без да се засягат процедурите по отношение на одита и представянето на счетоводните отчети на EUMAM RCA, както е установено с Решение 2011/871/ОВППС.

      Съставено в Брюксел на 19 януари 2015 година.

            За Съвета

            Председател

         F. MOGHERINI

      (1)  Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (ATHENA) (ОВ L 343, 23.12.2011 г., стр. 35).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

      (3)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение на Съвета от 21 декември 2005 година за изменение на Споразумението за създаване на Европейската банка за възстановяване и развитие (ЕБВР) и за предоставяне на възможност на банката да финансира дейности в Монголия

text:
Важна правна забележка

|

32005D0954

Официален вестник n° L 346 , 29/12/2005 стр. 0031 - 0032

		Решение на Съветаот 21 декември 2005 годиназа изменение на Споразумението за създаване на Европейската банка за възстановяване и развитие (ЕБВР) и за предоставяне на възможност на банката да финансира дейности в Монголия(2005/954/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 181а от него,като взе предвид предложението на Комисията,като взе предвид становището на Европейския парламент [1],като има предвид, че:(1) Макар да е член на ЕБВР от 2000 г., понастоящем Монголия не е страна, в която банката е упълномощена да осъществява дейности със собствените средства.(2) В отговор на искането, отправено от министър-председателя на Монголия, Съветът на директорите на ЕБВР изрази единодушно подкрепата си за това да се приеме Монголия като страна, в която банката да осъществява дейности.(3) С решение, прието на 30 януари 2004 г., Управителният съвет на ЕБВР гласува в подкрепа на извършването на необходимото изменение в Споразумението за създаване на банката, което ѝ дава възможност да финансира дейности в Монголия. Всички управители на банката гласуваха в подкрепа на това изменение, включително управителят, който представлява Европейската общност.(4) Тъй като изменението се отнася до целта и функциите на банката, е необходимо то да бъде официално прието и от всички членуващи страни и институции, включително от Европейската общност.(5) Приемането на това изменение от Европейската общност е необходимо за постигането на целите на Общността в областта на икономическото, финансово и техническо сътрудничество с трети страни,РЕШИ:Член 1Одобрява изменението към Споразумението за създаване на ЕБВР, което е необходимо, за да се предостави възможност на банката да финансира дейности в Монголия, от името на Общността.Текстът на изменението е приложен към настоящото решение.Член 2Управителят на ЕБВР, който представлява Европейската общност, се задължава да предаде да ЕБВР Декларацията за приемане на настоящото изменение.Съставено в Брюксел на 21 декември 2005 година.За СъветаПредседателB. Bradshaw[1] Становище от 15 ноември 2005 г. (все още непубликувано в Официален вестник).--------------------------------------------------Изменение на Споразумението за създаване на Европейската банка за възстановяване и развитиеЧлен 1 от Споразумението се заменя със следното:"Член 1ЦелКато допринася за икономическия напредък и възстановяване, целта на банката е да подпомага прехода към отворени, пазарно-ориентирани икономики и да насърчава частната и предприемаческата инициатива в страните от Централна и Източна Европа, които подкрепят и прилагат принципите на многопартийната демокрация, плурализъм и пазарно стопанство. Целта на банката може да се осъществява и в Монголия при спазване на същите условия. Съответно всяко позоваване в настоящото Споразумение и приложенията към него на "централно- и източноевропейски страни", "страни от Централна и Източна Европа", "страна (или страни) — получател/и" или "страна (или страни) – членка/и" включва и Монголия."--------------------------------------------------


title: 2014/642/ОВППС: Решение EUCAP NESTOR/1/2014 на Комитета по политика и сигурност от 24 юли 2014 година за удължаване на мандата на ръководителя на мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               6.9.2014

               BG

               Официален вестник на Европейския съюз

               L 267/4

         РЕШЕНИЕ EUCAP NESTOR/1/2014 НА КОМИТЕТА ПО ПОЛИТИКА И СИГУРНОСТ
   от 24 юли 2014 година
   за удължаване на мандата на ръководителя на мисията на Европейския съюз за изграждане на регионален морски капацитет в региона на Африканския рог (EUCAP NESTOR)

      (2014/642/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (1), и по-специално член 9, параграф 1 от него,
   като има предвид, че:

               (1)

               Съгласно член 9, параграф 1 от Решение 2012/389/ОВППС Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел политически контрол и стратегическо ръководство на мисията на Европейския съюз за изграждане на регионален морски капацитет в региона на Африканския рог (EUCAP NESTOR), включително решението за назначаване на ръководител на мисията по предложение на Върховния представител на Съюза по въпросите на външните работи и политиката на сигурност (ВП).

               (2)

               На 23 юли 2013 г. КПС прие Решение EUCAP NESTOR/3/2013 (2) за назначаване на г-н Etienne DE MONTAIGNE DE PONCINS за ръководител на мисията EUCAP NESTOR, считано от 16 юли 2013 г. до 15 юли 2014 г.

               (3)

               На 3 юни 2014 г. ВП предложи удължаване на мандата на г-н Etienne DE MONTAIGNE DE PONCINS като ръководител на мисията EUCAP NESTOR до 15 юли 2015 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Etienne DE MONTAIGNE DE PONCINS като ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR) се удължава до 15 юли 2015 г.
   Член 2
   Настоящото решение влиза в сила в деня на приемането му.
   То се прилага от 16 юли 2014 г.

      Съставено в Брюксел на 24 юли 2014 година.

            За Комитета по политика и сигурност

            Председател

         W. STEVENS

      (1)  ОВ L 187, 17.7.2012 г., стр. 40.

      (2)  Решение EUCAP NESTOR/3/2013 на Комитета по политика и сигурност от 23 юли 2013 г. за назначаване на ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 202, 27.7.2013 г., стр. 23).


title: Решение (ОВППС) 2015/2201 на Комитета по политика и сигурност от 13 ноември 2015 година относно приемането на приноса на трети държави за консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM Ukraine/5/2015)

text:
               28.11.2015

               BG

               Официален вестник на Европейския съюз

               L 313/41

         РЕШЕНИЕ (ОВППС) 2015/2201 НА КОМИТЕТА ПО ПОЛИТИКА И СИГУРНОСТ
   от 13 ноември 2015 година
   относно приемането на приноса на трети държави за консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM Ukraine/5/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (1),
   като има предвид, че:

               (1)

               Съгласно член 10, параграф 3 от Решение 2014/486/ОВППС Съветът оправомощи Комитета по политика и сигурност (КПС) да взема съответните решения за приемане на предложения принос за EUAM Ukraine от трети държави.

               (2)

               Командващият гражданските операции препоръча на КПС да приеме предложения от Грузия принос за EUAM Ukraine и да го счита за значим.

               (3)

               Грузия следва да бъде освободена от финансови вноски в бюджета на EUAM Ukraine,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Грузия за EUAM Ukraine се приема и се счита за значим.
   2.   Грузия се освобождава от финансови вноски в бюджета на EUAM Ukraine.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 13 ноември 2015 година.

            За Комитета по политика и сигурност

            Председател

         W. STEVENS

      (1)  ОВ L 217, 23.7.2014 г., стр. 42.


title: Решение (ЕС) 2015/1666 на Европейския парламент от 29 април 2015 година относно приключването на сметките на Европейския център за мониторинг на наркотици и наркомании за финансовата 2013 година

text:
               30.9.2015

               BG

               Официален вестник на Европейския съюз

               L 255/276

      РЕШЕНИЕ (ЕС) 2015/1666 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейския център за мониторинг на наркотици и наркомании за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за мониторинг на наркотици и наркомании за финансовата 2013 година,

                  —

                  като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2013 година, придружен от отговорите на Центъра (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Центъра във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (5), и по-специално член 15 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0068/2015),

         1.

            Констатира, че окончателните годишни отчети на Европейския център за мониторинг на наркотици и наркомании са приложени към доклада на Сметната палата.

         2.

            Одобрява приключването на сметките на Европейския център за мониторинг на наркотици и наркомании за финансовата 2013 година.

         3.

            Възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 201.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 376, 27.12.2006 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.